L'article 11 del Decret 284/2011, d'1 de març, d'ordenació general de la formació professional inicial, estableix que el currículum dels cicles formatius s'estructura en mòduls professionals i que, alhora, aquests s'estructuren en unitats formatives.
Atès que l'Institut Obert de Catalunya (IOC) imparteix en la modalitat a distància els cicles formatius de formació professional inicial derivats de la Llei orgànica 2/2006, de 3 de maig, d'educació (LOE), és convenient crear el preu públic corresponent a la matrícula per cada mòdul professional i unitat formativa.
D'altra banda, mitjançant l'Ordre EDU/426/2010, de 17 d'agost (DOGC núm. 5705, d'1.9.2010), es va crear el preu públic per la matriculació en els mòduls dels ensenyaments d'idiomes del nivell bàsic en la modalitat a distància que imparteix l'Institut d'Educació Secundària Obert de Catalunya (actualment Institut Obert de Catalunya), el qual té la consideració d'Escola Oficial d'Idiomes en relació amb els ensenyaments oficials d'idiomes que imparteix en la modalitat no presencial.
En aquest moment és necessari, d'una banda, actualitzar l'import del preu públic esmentat i, d'una altra establir els coeficients aplicables a aquest import en el cas de matrícula per segona o tercera vegada.
Finalment, aquesta Ordre modifica l'Ordre EDU/426/2010, de 17 d'agost, esmentada, i les Ordres EDU/348/2008, de 8 de juliol, per la qual es suprimeixen, es creen i es modifiquen determinats preus públics dels ensenyaments, les formacions i els cursos impartits a distància que presta l'Institut d'Educació Secundària Obert de Catalunya (DOGC núm. 5176, de 18.7.2008); EDU/258/2010, de 20 d'abril, per la qual es suprimeixen, es creen i s'actualitzen els imports de diversos preus públics pels ensenyaments, les formacions i els cursos impartits a distància per l'Institut d'Educació Secundària Obert de Catalunya (DOGC núm. 5619, de 30.4.2010), i ENS/32/2011, de 23 de febrer, per la qual es modifiquen els imports de diversos preus públics dels ensenyaments, les formacions i els cursos impartits a distància per l'Institut Obert de Catalunya i se simplifica la denominació d'un preu (DOGC núm. 5832, de 8.3.2011).
Les modificacions obeeixen a la necessitat d'establir un criteri homogeni per a tots els supòsits de bonificacions i exempcions dels preus públics de l'IOC.
Per això, d'acord amb el que estableix el Capítol III del Títol I del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, a proposta de la Direcció General de Centres Públics i d'acord amb els informes favorables de la Intervenció Delegada i de l'Assessoria Jurídica del Departament d'Economia i Coneixement,
Es creen els preus públics per la matrícula en els ensenyaments següents que imparteix l'Institut Obert de Catalunya en la modalitat a distància:
a) Matrícula en cada mòdul professional, en els cicles formatius de formació professional inicial derivats de la Llei orgànica 2/2006, de 3 de maig, d'educació.
L'alumne que es matriculi a totes les unitats formatives del mòdul ha de satisfer necessàriament el preu públic corresponent a la matrícula del mòdul.
En el cas de mòduls composats per una única unitat formativa, l'alumne ha de satisfer necessàriament el preu públic corresponent a la matrícula del mòdul.
L'alumne pot optar per satisfer el preu de la matrícula per mòdul, tot i que no hagi de matricular-se en la totalitat de les unitats formatives que el componen.
b) Matrícula en cada unitat formativa, en els cicles formatius de formació professional inicial derivats de la Llei orgànica 2/2006, de 3 de maig, d'educació.
Es fixen, a partir del curs 2015-2016, els següents imports per als preus públics creats a l'article 1 d'aquesta Ordre:
a) Per la matrícula en cada mòdul professional, en els cicles formatius de formació professional inicial derivats de la Llei orgànica 2/2006, de 3 de maig, d'educació (LOE): 46,30 euros.
b) Per la matrícula en cada unitat formativa, en els cicles formatius de formació professional inicial derivats de la Llei orgànica 2/2006, de 3 de maig, d'educació (LOE): 25,00 euros.
A l'alumnat que utilitzi aquest servei, se li apliquen, amb la justificació prèvia documental, les bonificacions i exempcions següents:
d) Les persones víctimes d'actes terroristes, així com per als seus cònjuges i els seus fills o filles.
e) Les persones membres d'unitats familiars que percebin la renda mínima d'inserció o la renda activa d'inserció.
Actualització del preu públic, segona matrícula i tercera i posteriors en els ensenyaments d'idiomes
5.1 S'actualitza l'import del preu públic per la matriculació en els mòduls dels ensenyaments d'idiomes del nivell bàsic, en la modalitat a distància, que imparteix l'Institut Obert de Catalunya, creat per l'Ordre EDU/426/2010, de 17 d'agost, el qual es fixa a partir del curs escolar 2015-2016 en 137,50 euros per cada mòdul.
5.2 L'import de la matrícula i serveis per a alumnes oficials del nivell bàsic dels ensenyaments d'idiomes impartit per l'Institut Obert de Catalunya, quan es fa la matrícula per segona vegada en el mateix mòdul del mateix idioma, és el resultat d'aplicar el coeficient d'1,3 a l'import previst.
Aquest import és exigible a les matrícules fetes per al curs 2015-2016 i següents.
L'import de la matrícula i serveis per a alumnes oficials del nivell bàsic dels ensenyaments d'idiomes impartit per l'Institut Obert de Catalunya, quan es fa la matrícula per tercera vegada i posteriors en el mateix mòdul del mateix idioma, és el resultat d'aplicar el coeficient d'1,8 a l'import previst.
Aquest import és exigible a les matrícules fetes per al curs 2016-2017 i següents.
Exempcions específiques en diversos ensenyaments impartits per l'IOC
6.1 En els ensenyaments de graduat en educació secundària obligatòria, batxillerat i cicles formatius de grau mitjà, els alumnes menors de 18 anys que són escolaritzats en l'IOC d'acord amb el procediment establert per l'administració educativa, atès que per les seves situacions excepcionals no els és possible l'escolarització presencial normalitzada.
6.2 En els ensenyaments d'idiomes del nivell bàsic que imparteix l'IOC en la modalitat a distància, l'alumnat que en el curs acadèmic anterior ha obtingut una beca o ajut a l'estudi del Ministeri d'Educació, Cultura i Esport.
6.3 En els ensenyaments d'idiomes del nivell bàsic que imparteix l'IOC en la modalitat a distància, l'alumnat que en el mateix curs acadèmic obtingui una beca o ajut a l'estudi del Ministeri d'Educació, Cultura i Esport.
Aquesta exempció no és acumulable, en el mateix curs acadèmic, a la prevista a l'article 6.2.
En aquests casos, els alumnes que sol·licitin la beca al Ministeri han d'ingressar l'import del preu públic corresponent quan es matriculin als ensenyaments d'idiomes i, un cop hagin obtingut la beca o l'ajut, ho han d'acreditar davant de la direcció de l'IOC, que els retornarà el 100% de l'import del preu públic pagat.
Bonificacions específiques en diversos ensenyaments impartits per l'IOC
Tenen una bonificació del 50% de l'import del preu públic corresponent, prèvia acreditació documental, les persones que es trobin en qualsevol de les situacions següents:
7.1 En els cicles formatius de grau mitjà i grau superior que imparteix l'IOC, l'alumnat que en el curs acadèmic anterior ha obtingut una beca o ajut a l'estudi del Ministeri d'Educació, Cultura i Esport.
7.2 En els cicles formatius de grau mitjà i grau superior que imparteix l'IOC, l'alumnat que en el mateix curs acadèmic obtingui una beca o ajut a l'estudi del Ministeri d'Educació, Cultura i Esport.
Aquesta bonificació no és acumulable, en el mateix curs acadèmic, a la bonificació prevista a l'article 7.1.
En aquests casos, els alumnes que sol·licitin la beca al Ministeri, han d'ingressar l'import del preu públic corresponent quan es matriculin als cicles formatius i, un cop hagin obtingut la beca o l'ajut, ho han d'acreditar davant de la direcció de l'IOC, que els retornarà el 50% de l'import del preu públic pagat.
Les bonificacions i exempcions generals previstes a l'article 4 d'aquesta Ordre són també aplicables als preus públics establerts a les Ordres EDU/426/2010, de 17 d'agost, EDU/348/2008, de 8 de juliol, EDU/258/2010, de 20 d'abril, i ENS/32/2011, de 23 de febrer, i, en conseqüència, s'entenen modificades en aquest sentit.
Les quantitats obtingudes d'acord amb aquesta Ordre s'han d'ingressar al compte de preus públics de centres educatius del Departament d'Ensenyament.